Võidi suuremail sõjakäigel tarvitada üksi nn sõjamaanteid. Neid tarvitasid eestlased ise  omil sõjaretkil, neid tarvitasid ka eestlaste vastased. Neid sõjamaanteid kaitsesid aga tarvilistel kohtadel kindlustused, kantsid. Seesugune sõjatee kaitsekants oli Viljandi kants. Sellepärast on arusaadav, et Viljandist edasi saadi, kui Viljandi kants enne ära võeti. 1211. a jõudis Saksa suur vägi ainult Viljandini, piiras kantsi mõni päev ja pööras siis kiirelt tagasi. 1217. a ei kaitsnud eestlased üleüldse Viljandit, vaid andsid tühjendatud kantsi sakslaste kätte ja võtsid sakslased vastu "Paala  lahinguväljal" otsustavaks lahinguks.